Glemmer aldri missen
ARTIKKELEN ER OVER 16 ÅR GAMMEL - Jeg husker den sjansen ennå. 20 centimeter forskjell, og sesongen vår ville vært reddet. Hadde jeg satt den ville vi vært i finalen og det kunne blitt en meget god sesong for oss. Istedet ble den en skuffelse, sier Solskjær til The Sun. Fra 12 meter pleier Solskjær å være livsfarlig. Men ikke denne gangen. Skuddet føk over. - Jeg traff godt og var sikker på at ballen ville gå inn. Jeg trodde ikke mine egne øyne da ballen gikk over. Muligens vil jeg aldri glemme det øyeblikket, innrømmer United-spissen. I kveld er det på nytt klar for dyst mellom de to klubbene. Leverkusen har mistet to av sine beste spillere i Michael Ballack og Ze Roberto. Det merket laget da de møtte Olympiakos. Tyskerne ble sendt hjem med 2-6 i sekken fra Athen. United på sin side slo Maccabi Haifa 5-2 hjemme. Kampen følger du LIVE her på VG Nett fra kl. 20.45. Se mer statistikk for Champions League på VG Live.
Ole Gunnar Solskjær er ute etter personlig revansje når Manchester United møter Bayer Leverkusen i kveld.